Folketing
2010-02-10

Helt kort: Jeg er meget optaget af, at alle borgere i det her land interesserer sig for kulturen, for kulturarven, og beskæftiger sig med kunsten og kulturen og diskuterer den bredt osv., altså at alle mennesker generelt engagerer sig i kulturen i det her land. Det synes jeg ville være rigtig godt og positivt. Der er vi ikke nu; vi har nogle grupper, desværre, som ikke er så aktive i kulturen, som jeg godt kunne tænke mig det, og det er det, vi gerne vil forfølge fremover. Nu bliver der specifikt spurgt ind til nydanskere. Jamen der tror jeg at vi har en særlig udfordring. Jeg ved ikke, om de ikke synes, at de har været inviteret inden for på vores traditionelle kulturinstitutioner; de har hvert fald ikke så højt et kulturforbrug, hvis man sammenligner med andre borgere i det her land. Det synes jeg er rigtig ærgerligt. Jeg tror, at der kan komme rigtig meget godt ud af, at man får skabt et møde her, og at man får inviteret den her gruppe af danskere inden for også. Det vil vi meget gerne se på i forbindelse med »Kultur for alle« og så gå i dialog med aktørerne rundt omkring: Hvordan kunne man i højere grad inddrage nydanskere i de eksisterende kulturtilbud?